Tejas Express: कम किराए के साथ 14 फरवरी से तेजस एक्सप्रेस में करें सफर, जानिए पूरी डिटेल
रेल यात्रियों की सुविधा को ध्यान में रखते हुए 14 फरवरी 2021 (वैलेंटाइन डे) से फिर से प्राइवेट तेजस ट्रेनों का परिचालन शुरू किया जा रहा है।
नई दिल्ली। रेल यात्रियों की सुविधा को ध्यान में रखते हुए 14 फरवरी 2021 (वैलेंटाइन डे) से फिर से प्राइवेट तेजस ट्रेनों का परिचालन शुरू किया जा रहा है। 14 फरवरी से लखनऊ-नई दिल्ली और अहमदाबाद-मुंबई के बीच चलने वाली तेजस ट्रेनों का परिचालन शुरू हो जाएगा। इंडियन रेलवे कैटरिंग एंड टूरिज्म कॉरपोरेशन लिमिटेड (IRCTC) के मुताबिक, ये दोनों तेजस एक्सप्रेस ट्रेनें रोज नहीं चलेगी। यह ट्रेन हफ्ते में चार दिन यानि शुक्रवार, शनिवार, रविवार और सोमवार को चलेगी। वहीं शनिवार और रविवार का किराया अन्य दिनों के मुकाबले ज्यादा होगा। बता दें कि, पैसेंजर नहीं होने के चलते इसका संचालन नवंबर में बंद कर दिया गया था।चेयर कार का किराया करीब 530 रुपए कमतेजस एक्सप्रेस ट्रेन का किराया मल्टीप्लेक्स की तरह दो श्रेणियों में होगा। यात्रियों को दोबारा आकर्षित करने के लिए इसके चेयर कार का किराया करीब 530 रुपए कम किया गया है। ये किराया लगभग शताब्दी के बराबर है। तेजस एक्सप्रेस ट्रेन में वीकेंड में सफर करने के लिए यात्रियों को ज्यादा किराया देना होगा। लखनऊ से नई दिल्ली चेयर कार में सोमवार और शुक्रवार को किराया 870 रुपए होगा जबकि शनिवार और रविवार को 950 रुपए होगा। कानपुर से नई दिल्ली के बीच सोमवार और शुक्रवार को किराया 780 रुपए होगा जबकि शनिवार और रविवार को किराया 850 रुपए होगा। यह तो हुआ न्यूनतम किराया। मतलब इस दाम पर ट्रेन में सिर्फ 40 फीसदी सीटों पर ही टिकट मिलेगा। इसके बाद इसका किराया बढ़ने लगेगा। ऐसा इसलिए, क्योंकि इसमें डायनामिक फेयर प्रणाली लागू है।सूरत से अहमदाबाद के लिए चेयर कार का किराया 735 रुपए होगाआईआरसीटीसी वेस्ट जोन के जनसंपर्क अधिकारी पिनाकिन मोरावला के मुताबिक, तेजस अपने पुराने समय पर रविवार, सोमवार, शुक्रवार और शनिवार को चलेगी। इसका किराया घटाकर शताब्दी के समान कर बुकिंग शुरू कर दी गई है। अभी लो फ्लेक्सी फेयर रहेगा। अब सूरत से अहमदाबाद जाने के लिए चेयर कार का किराया 735, जबकि एग्जिक्यूटिव का किराया 1287 रुपए है। सूरत से मुंबई के लिए चेयर कार का किराया 861, जबकि एग्जिक्यूटिव का किराया 1481 रुपए होगा। पहले चेयर कार का 950 से 1000 और एग्जिक्यूटिव के लिए 1600 से 1800 रुपए तक था।30 दिन पहले बुक करा सकेंगे टिकटयात्री अपना टिकट 30 दिन पहले बुक करा सकेंगे। थर्मल स्कैनिंग और लगेज सैनिटाइजेशन के बाद पैसेंजर अपनी सीट तक पहुंचेंगे। IRCTC तेजस ट्रेनों में सफर करने वाले अपने सभी पैसेंजरों को सेफ्टी किट भी देगा। पहले की तरह ट्रेन में होस्टेस यात्रियों को चाय-कॉफी, खाना-पानी जैसी सेवाएं उपलब्ध कराएंगी।फुल ऑकुपेंसी में चलेगी ट्रेनIRCTC के प्रवक्ता आनंद कुमार झा के मुताबिक इस बार ट्रेन में सभी सीटों पर बुकिंग होगी। इससे पहले कोरोनावायरस महामारी के कारण सोशल डिस्टेंसिंग नियम के तहत जब इस ट्रेन को चलाया गया था, तब इसमें एक सीट के बाद दूसरी सीट खाली रखी गई थी। इस बार ट्रेन फुल ऑकुपेंसी यानी सभी 736 सीटों पर सवारी लेकर चलेगी। बता दें कि, सरकारी कंपनी IRCTC ही इस समय देश की पहली प्राइवेट ट्रेन चलाती है। यह रेल मंत्रालय का एक सार्वजनिक उपक्रम है।जानिए क्यों बंद करना पड़ा थानई दिल्ली से लखनऊ के बीच चलने वाली तेजस एक्सप्रेस को बीते 23 नवंबर 2020 और मुंबई और अहमदाबाद के बीच चलने वाली तेजस एक्सप्रेस को 24 नवंबर 2020 को पैसेंजर नहीं होने के चलते बंद कर दिया गया था। उस समय आईआरसीटीसी का कहना था कि दिवाली के आसपास तो ट्रेन में ऑकुपेंसी ठीक रही। लेकिन उसके बाद पैसेंजरों का टोटा था। इसलिए, आईआरसीटीसी प्रबंधन ने तेजस ट्रेनों के सभी प्रस्थान रद्द करने का फैसला किया था। पिछले साल इसे पहले 19 मार्च 2020 को कोरोना वायरस महामारी के चलते इन ट्रेनों को बंद कर दिया गया था। फेस्टिव सीजन के कारण इसे 17 अक्टूबर 2020 को फिर से इसे शुरू किया गया लेकिन कम ऑक्युपेंसी (टिकट की कम बुकिंग) के चलते इसे नवंबर 2020 में फिर से बंद करने का फैसला किया गया था।